It
Item want stoet twidracht en geschille opverstaen sijn tusschen
gobbeliin vand wijderstraten in deen zijde willeme to cuete cuyle jane
vander wairden janne van bensberch en matheeuse van herve alle
van coelne in dander zijde vanden goeden hier na bescreven
Ierst van derdalfhondert iiii iii lb cattuyns iiii xxv lijvegarens
lviii v lb cactuyns garens geschat te siien c xxvii gulden rijnsch
It zeker wullen garen in ene sarge gebonden geschat op iii rijnsch gulde
It ene sweerten cabbart en ene blauwen tabbart van saye enen
witten festeynen coerse ene conijnen pels en een pacsken met
witten en swerten falien met meer anden dingen al te sijnen
gebonden geschat op vi rijnsche gulden Item copen petten en
tynnewerck in een sat saxken geschat op iii rijnsche gulden
Item iiii ellen roets lakens en een blauwe sarge te same geschat
iiii rijnsche gulden It iii witte falien v en ii gordijne blauw te
samen geschat op vii rijnschgulden It vi par slapelaken vi
tafelakene en dweelen en ii packe met custiecken en anden
scleyne lijwate tsamen gescat op v r gulden It ene swerten
manstabbart met lameren gevoedert enen vrouwen tabbart
met weden gevoedert een coelsche vrouwen swerthoycke
en eene mans swerte hoyke gevordert met wicten lakene ende
ene roden capruyn geschat op xiiii rijnsch gulden It iiii grote
ransschen en vi cleyne in ii cofferen besloten geschat op
xiiii r gulden Item vrouwen festeyn de werde van ii doeken
som ong ongevleyct gescat op viii r gulden Daer om sijn
de voirs ptien comen voir scepen van loeven hen vanden voirs
stote veraccordende en ene vrindelike yffeninghe makende inder
voeghen als hier nae volgende es Ierst dat de voirs gowelijn
alle de voirscr goede gesett heeft inde hande der voirs iiii goeder
manen sijnre wedptien die de selve goede alsoe terstont wed
geset hebben onder arnde den pape huen wert inden spielgeli
de welke arnt bekent heeft dat hij die selve goede ontfingen
heeft bekenede voirt de voirs ptijen dat die voirs goede onder
den voirs arnde blijven en berusten selen nae en op die manie
gelijc hier nae vercleert steet Inden yersten heeft geloeft de
voirs gowelijn willeme cuylart xxxv ovlensche rijnsche gulden
te paesschen naestcomen te betalen ende te coelne te leven desgelijx
sal de selve gobelijn janne vanden wairden betalen lxvi r oilenssche
en v cromsterte
rijnsche gulden te weten x dair af te paesschen naestcomen x
xxiii dair af te pinxtsten dair naest volgen en tremenant